**A.S. PUŠKIN,**

 **PIKOVA DAMA**

**1. ALEKSANDER SERGEJEVIČ PUŠKIN**

Rodil se je 6. junija 1799 v Moskvi, v plemiški družini. Vzgajala ga je predvsem varuška Arina Rodionovna, ki mu je vcepila ljubezen do domačega jezika in ljudskih pravljic. Zaradi svojih svobodoljubnih pesmi so ga leta 1820 oblasti pregnale na jug Rusije. Tu je pod Byronovim vplivom napisal svoje »južne« pesnitve. Leta 1831 se je poročil z lepo Natalijo Gončarovo, ki je v peterburški družbi našla vrsto oboževalcev; med njimi je bil celo car. Najbolj vztrajno ji je dvoril posinovljenec holandskega poslanika, s katerim se je naskrivaj sestala v prijateljičini hiši. Puškin ga je bil prisiljen izzvati na dvoboj. V dvobojuje bil Puškin smrtno ranjen in je po hudih mukah dva dneva zatem, 10. februarja 1837, tudi umrl.

Še vedno velja za največjega predstavnika ruske romantike. Njegova dela:

LIRSKE PESMI (Zimski večer, Spomin, Bronasti jezdec)
PRAVLJICE (Pravljica o carju Sultanu, Pravljica o ribiču in ribici)
ROMAN (Jevgenij Onjegin)

DRAMSKA DELA (Boris Godunov, Skopi vitez)

NOVELE (Pikova dama, Belkinove povesti)

**2. NOVELA** je pripoved krajšega ali srednjega obsega, s snovjo iz resničnega življenja, brez neverjetnih in pravljičnih motivov. V središču novele je en sam dogodek, največ dva. Pogosto ima pomembno vlogo kak predmet. Nastopa malo literarnih oseb. Zaplet in razplet sta hitra, presenetljiva in učinkovita, zato zgradba novele v marsičem spominja na dramo.

* V noveli se ves čas izmenjujeta avktorialni (tretjeosebni) in personalni (prvoosebni) pripovedovalec.
* Nekateri trdijo, da je zgodba fantastična (v zgodbi je namreč preveč naključij) drugi pa, da je realistična (usodne sile delujejo na Hermana) in na koncu opazimo, da sta stvarnost in fantastično prepleteni.
* Skorajda ne vsebuje metafor ali primerjav.

***KRATKA VSEBINA***

*Zgodba govori o mladem inženirju Hermanu, ki izve za skrivnost treh dobitnih kart, ki jo pozna samo grofica. Nekega dne se po naključju znajde pred njeno hišo. Zaradi interesa stopi v kontakt z grofičino rejenko Lizaveto. Ta ga zaradi naivnosti spusti v hišo. Herman se skrije v kabinet in tam počaka grofico. Ker je na lep način ne more pregovoriti, naj mu izda skrivnost, iz žepa potegne pištolo. Grofica se tako prestraši, da umre. Po njenem pogrebu, ki se ga udeleži tudi sam Herman, se odpravi domov. Še tisti večer ga obišče duh grofice, ki mu razkrije želeno skrivnost. To so: trojka, sedmica in as. Prvi dve karti mu prineseta dobitek, zadnja karta, ki bi pa morala biti as, se pa izkaže za pikovo damo in zato zgubi. Herman zblazni in pristane v umobolnici, Lizaveta se pa bogato poroči.*

* **HERMAN** – mlad inženir, po videzu podoben Napoleonu. Ima hladen, brezsrčen odnos do ljudi. Lizaveta zanj ni bila človek, ampak le sredstvo s katerim je želel doseči svoj cilj. Je kvartopirec pri katerem velja, da cilj opravičuje sredstva.
* **GROFICA –** Njeno pravo ime, Ana Fedotovna, se enkrat le bežno omeni, drugače je poimenovana samo kot grofica, starka ali babica. Tako je grofica edina glavna oseba, ki je v noveli pravzaprav anonimna. Lizaveta jo vidi kot tiransko, ukazovalno in muhasto, ki je kljub svojim letom še polna življenja. Z druge strani, pa je za Hermana le skrivnostna starka z veliko skrivnostjo (tako jo vidimo tudi mi). V noveli ima kompozicijsko vlogo, saj povezuje čas.